

**Ειδικά Προγράμματα**

**ΕΛΛΗΝΟΑΜΕΡΙΚΑΝΙΚΟ ΕΚΠΑΙΔΕΥΤΙΚΟ ΙΔΡΥΜΑ**

**ΕΙΔΙΚΑ ΠΡΟΓΡΑΜΜΑΤΑ**

**Όνομα Εκδρομής: Μικροί Εξερευνητές, Τατόι**

**ΟΡΟΙ ΣΥΜΜΕΤΟΧΗΣ**

Ημερομηνία εκδρομής: 4 Μαΐου 2025

Για μαθητές 1ης, 2ας και 3ης Δημοτικού.

Το κόστος συμμετοχής στην εκδρομή είναι 70 ευρώ και περιλαμβάνει:

* Ταξιδιωτική Ασφάλεια μαθητών
* Όλες τις μετακινήσεις κατά τη διάρκεια της εκδρομής.
* Φροντίδα και εποπτεία των παιδιών από τους υπεύθυνους συνοδούς των Ειδικών Προγραμμάτων.
* Ψυχαγωγικές δραστηριότητες.

1. Οι Αιτήσεις Συμμετοχής είναι απαραίτητο να υποβληθούν ηλεκτρονικά [εδώ](https://forms.office.com/e/JGhbeSaTix). Κατά την επιλογή, θα δοθεί προτεραιότητα στους μαθητές/τριες των Ειδικών Προγραμμάτων, συνεκτιμώντας τη συμπεριφορά και εν γένει την εικόνα που έχουν επιδείξει κατά τη συμμετοχή τους σε αυτά. Πέραν τούτου, σε περίπτωση που θα υπάρξουν περισσότερες αιτήσεις από τις διαθέσιμες θέσεις, θα τηρηθεί σειρά προτεραιότητας.
2. Το κόστος συμμετοχής είναι καταβλητέο σε μία δόση με την αποδοχή της αίτησης από τη Γραμματεία των Ειδικών Προγραμμάτων και την έκδοση ταυτότητας πληρωμής από το Λογιστήριο.
3. Η εξόφληση του συνολικού ποσού των 70 ευρώ θα γίνεται μέσω τραπεζικής μεταφοράς με την χρήση της ταυτότητας πληρωμής που θα αποστέλλεται ηλεκτρονικά από το Λογιστήριο μαζί με την αντίστοιχη απόδειξη παροχής υπηρεσιών.
4. Η Αίτηση Συμμετοχής, εφόσον γίνει αποδεκτή από τη Γραμματεία των Ειδικών Προγραμμάτων, φέρει χαρακτήρα δεσμευτικό για τη χρέωση του παιδιού με το κόστος της εκδρομής. Τυχόν ακύρωση συμμετοχής μέχρι την Πέμπτη, 01/05/25, στις 12:00, συνεπάγεται επιστροφή στο ακέραιο του καταβληθέντος ποσού. Εκπρόθεσμη ακύρωση συμμετοχής πιθανόν να επιφέρει ολική ή μερική χρέωση ανάλογα με την δυνατότητα ακύρωσης των κρατήσεων και λοιπών χρεώσεων από τους τρίτους συνεργάτες του Ε.Ε.Ι.. Σε κάθε περίπτωση, το αίτημα ακύρωσης θα πρέπει να υποβάλλεται εκ μέρους του ασκούντος την επιμέλεια γονέα εγγράφως, στο [specialprograms@athenscollege.edu.gr](mailto:specialprograms@athenscollege.edu.gr).
5. Αναβολή/Ματαίωση του προγράμματος: Σε περίπτωση αναβολής της εκδρομής οι ενδιαφερόμενοι θα ειδοποιηθούν τηλεφωνικά ή μέσω email, έως το Σάββατο, 03/05/25. Σε περίπτωση ματαίωσης του ταξιδιού εξ υπαιτιότητας του Ε.Ε.Ι., το τελευταίο θα επιστρέφει το καταβληθέν κόστος συμμετοχής στο ακέραιο. Στην περίπτωση που το ταξίδι ματαιωθεί λόγω ανωτέρας βίας, το Ε.Ε.Ι. θα καταβάλει κάθε δυνατή προσπάθεια ώστε να μειωθεί η οικονομική επιβάρυνση των γονέων στο ελάχιστο.
6. Αναχώρηση – επιστροφή: Ο ακριβής χρόνος και τόπος αναχώρησης και επιστροφής των μαθητών/τριών θα ανακοινωθεί όταν οριστικοποιηθεί το πρόγραμμα. Τα Ειδικά Προγράμματα διατηρούν το δικαίωμα τροποποίησης του προγράμματος. Για οποιαδήποτε τροποποίηση θα ειδοποιηθούν οι γονείς τηλεφωνικά ή μέσω email.
7. Συνοδοί: η αναλογία συνοδών - μαθητών είναι 1/10, εκτός του αρχηγού. Τα στοιχεία επικοινωνίας του αρχηγού θα γνωστοποιηθούν στους γονείς μετά την ολοκλήρωση της διαδικασίας εγγραφής. Ενημέρωση κατά τη διάρκεια της εκδρομής θα γίνεται μέσω αφιερωμένου channel στο Teams.
8. Τα Ειδικά Προγράμματα και οι συνοδοί δεν ευθύνονται για τυχόν απώλεια χρημάτων (εκτός αν έχουν παραδοθεί στους συνοδούς για φύλαξη) ή άλλων αντικειμένων των μαθητών/τριών των οποίων η ευθύνη ασφαλούς φύλαξης ανήκει αποκλειστικά στους κατόχους τους.
9. Κάθε είδους φθορά ξένης περιουσίας ή των εγκαταστάσεων βαρύνει αυτούς που αποδεδειγμένα την προκάλεσαν.
10. Για όλους τους/τις συμμετέχοντες/ουσες μαθητές και μαθήτριες τυγχάνει εφαρμογής ο Κανονισμός Μονοήμερων & Πολυήμερων Εκδρομών στην Ελλάδα και στο Εξωτερικό των Ειδικών Προγραμμάτων, καθώς και το Κανονισμός των Ειδικών Προγραμμάτων, όπως ισχύουν.
11. Προσωπικά Δεδομένα:

(α) Επικοινωνία: Τα στοιχεία επικοινωνίας που δηλώνουν οι γονείς με τη Αίτηση Συμμετοχής στο πρόγραμμα θα δοθούν στους συνοδούς των παιδιών στην εκδρομή για επικοινωνία και ενημέρωση των γονέων εφόσον χρειαστεί. Αναφορικά με την επικοινωνία σημειώνεται επίσης ότι θα χρησιμοποιηθεί η εφαρμογή MS Teams, στην οποία εισέρχονται οι γονείς με τη χρήση των προσωπικών τους κωδικών, προκειμένου να λαμβάνουν ενημερώσεις/επικοινωνία για τα θέματα της εκδρομής. Κατά τη χρήση της εφαρμογής, οι γονείς επιλέγουν την χρήση κάμερας και μικροφώνου.

(β) Ειδικά δεδομένα υγείας: Τα δεδομένα υγείας που δηλώνονται από τους γονείς με την αίτηση συμμετοχής ή με συνοδευτικά αυτής έγγραφα, σκοπό έχουν την διασφάλιση της υγείας του παιδιού σε περίπτωση ανάγκης και να γνωστοποιηθούν στους συνοδούς των παιδιών ή/και στην εταιρία μεταφοράς, ώστε να είναι ενήμεροι για θέματα που αφορούν το μαθητή/τρια.

(γ) Διαβίβαση δεδομένων: (γ1) Τα ονόματα των μαθητών/τριών, όπως δηλώνονται καθώς και η ηλικία των παιδιών θα δοθούν στην ασφαλιστική εταιρία για τους σκοπούς της ασφαλιστικής κάλυψης.

(δ) Οπτικοακουστικό υλικό: Φωτογραφικό υλικό από το ταξίδι και τη συμμετοχή στις δράσεις, ενδέχεται να ληφθεί από τους συνοδούς της εκδρομής προκειμένου να αναρτηθεί στην ιστοσελίδα του Ε.Ε.Ι. ([www.athenscollege.edu.gr](http://www.athenscollege.edu.gr)) ή στη σελίδα που διαχειρίζεται το Ε.Ε.Ι. στα μέσα κοινωνικής δικτύωσης.

Νομική βάση για τις ως άνω επεξεργασίες αποτελεί η συγκατάθεση σας που σας ζητείται με την παρούσα δήλωσή σας συμμετοχής του παιδιού σας στην εκδρομή.

Αναλυτική ενημέρωση για την επεξεργασία προσωπικών σας δεδομένων καθώς μπορείτε να βρείτε στη Γενική Δήλωση Ενημέρωσης του Ε.Ε.Ι. ([εδώ](https://www.athenscollege.edu.gr/privacy-notice)).